laion/Wikipedia-Exotic huggingface dataset:
מל טיילור

מֶל טיילור (באנגלית: Mel Taylor;‏ 24 בספטמבר 1933 – 11 באוגוסט 1996) היה מוזיקאי אמריקאי, הידוע בעיקר כמתופף להקת ה-Ventures בין השנים 1962–1996. הוא נולד בברוקלין, ניו יורק, והיה אחיו הגדול של הבסיסט מלהקת "קנד היט" – לארי טיילור. לאחר שתיפף עם המוזיקאים בוריס פיקט והרב אלפרט, טיילור הצטרף ללהקת ה-Ventures בשנת 1962 כדי להחליף את האוי ג'ונסון, אשר נפצע קשה בתאונת דרכים. ג'ונסון ניגן עם סד צוואר במשך זמן מה, אך מכיוון שלא רצה להתרחק ממשפחתו (שהתגוררה במדינת וושינגטון) לתקופות ארוכות, ביקש מחברי הלהקה שימצאו לו מחליף. סגנון הרוק המובהק של טיילור כה הרשים את חברי הלהקה, עד שביקשו ממנו להיות חבר קבוע בה. טיילור הוציא אלבום סולו בשנת 1965 ("Mel Taylor & The Magics In Action"). בשנת 1972 הוא החליט לעזוב את הVentures ולהמשיך בקריירת סולו, והקים את הלהקה Mel Taylor & the Dynamics. במהלך תקופה זו הם הוציאו ארבעה אלבומים: "007 James Bond", "Sand, Sea and Love", "Mel Taylor in Japan", ו"Roll over Beethoven". טיילור הצטרף חזרה לVentures בשנת 1979, ונשאר שם עד מותו בשנת 1996. לאחר מותו של מל, בנו, לאון טיילור, החליף אותו, ומאז הוא מתופף להקת Ventures. שבועיים בלבד אחרי שאובחן כחולה במחלת הסרטן, מת טיילור בגיל 62 בטרזנה, קליפורניה. טיילור השתמש באחיזה מסורתית (אנ') לעומת ה-Matched grip (אחיזה תואמת). במקור, כשהתחיל להופיע עם ה-Ventures, ניגן טיילור על מערכת תופים שכללה 4 חלקים ורק היי-האט ומצילה אחת. לקראת סוף שנות השישים, הוא הגדיל את מערכת התופים שלו כך שכללה מספר תופי טום ודאבל-באס; בסופו של דבר הוא הוסיף מספר רב של מצילות קראש למערכת שלו. טיילור השתמש במערכות תופים רבות במהלך השנים של חברות כגון Rogers, Ludwig, Gretsch, ו-Canopus. טיילור העדיף מצלות מחברת זילדג'יאן, מקלות תופים של חברת פרו-מארק ועורות תופים של חברת רמו. טיילור הזכיר בראיונות רבים כי ג'ין קרופה, באדי ריץ' ולואי בלסון היו חלק מההשפעות הגדולות ביותר שלו בזמן שגדל, וכי הוא קיבל את רעיון הנגינה בדאבל-באס מלואי בלסון. In Action! - Mel Taylor & The Magics (1966) Warner Brothers WB1624. USA. Drums A-Go-Go Mel Taylor and the Magics - In Action. (1966). BP 7461. Japan. 007 (1972) Dan Records VC-7501. Japan. Sand, Sea and Love (1972) Dan Records VC-7503. Japan. In Japan (1973) Dan Records VC-7506. Japan. Live in Japan (1973) Bad New Records BNCY-29 (CD released in 1997). Japan. Roll Over Beethoven (1973) Dan Records VC-7510. Japan. The Very Best Of Mel Taylor (2002) M and I Records. MYCV 30141. Japan. מל טיילור, במסד הנתונים הקולנועיים IMDb (באנגלית) מל טיילור, באתר AllMusic (באנגלית) מל טיילור, באתר MusicBrainz (באנגלית) מל טיילור, באתר Discogs (באנגלית) מל טיילור, באתר Songkick (באנגלית) מל טיילור, באתר "Find a Grave" (באנגלית) מל טיילור באתר Drummerworld.com https://www.moderndrummer.com/article/portraits-mel-taylor/ https://www.independent.co.uk/news/people/obituaries-mel-taylor-1309784.html
יחסי איחוד האמירויות הערביות – אפגניסטן

יחסי איחוד האמירויות הערביות–אפגניסטן הם היחסים הדיפלומטיים הרשמיים שבין מדינת האמירויות הערביות המאוחדות ובין האמירות האיסלאמית של אפגניסטן. שתי המדינות כוננו יחסים דיפלומטיים בילטרליים ב-1973. במהלך מלחמת אפגניסטן, ממשלת איחוד האמירויות הערביות סיפקה סיוע הומניטרי וכלכלי ללוחמים האפגנים. והחל משנת 2001, לאיחוד האמירויות יש נוכחות צבאית והומניטרית קטנה באפגניסטן. ב-10 בינואר 2017, נהרגו חמישה דיפלומטים מאיחוד האמירויות הערביות ונפצע שגריר האיחוד, בפיגוע בקנדהאר שבאפגניסטן. ממשלת אפגניסטן האשימה את הטליבאן בפיגוע, אך בפברואר 2017, דובר הטליבאן הצהיר כי אין לארגון קשר לפיגוע. ב-15 בפברואר נפטר שגריר האיחוד, ג'מעה מחמד עבדאללה אל-קאעבי, מפציעותיו בבית חולים באיחוד האמירויות. ב-2017 התגוררו באיחוד האמירויות כ-150,000 עובדים מאפגניסטן. ב-2021, לאחר השתלטות הטליבאן על אפגניסטן, קיבל נשיא אפגניסטן אשרף ע'ני אחמדזאי מקלט מדיני באיחוד האמירויות. משנת 2003, איחוד האמירויות הערביות מספקת תמיכה כלכלית משמעותית לאפגניסטן. תמיכה זו כוללת כ-50 מיליון דולר שהועברו למטרות ביטחוניות, כלכליות ורפואיות (דרך הצלב האדום, והסהר האדום). בנוסף לכך, בעלי הון מאיחוד האמירויות, תרמו 22 מיליון דולר לשיקום המדינה, ולבניית 11 בתי ספר, 6 מרפאות, בית חולים, ספרייה ציבורית ומסגדים רבים. איחוד האמירויות הערביות יוצגה באפגניסטן על ידי שגרירות שהיא החזיקה בקאבול, בירת אפגניסטן, בשנים 2004–2021. אפגניסטן מיוצגת באיחוד האמירויות הערביות על ידי שגרירות שהיא מחזיקה באבו דאבי, בירת איחוד האמירויות הערביות. בנוסף, אפגניסטן מיוצגת באיחוד האמירויות הערביות על ידי קונסוליה שהיא מחזיקה בדובאי. שלמה ריזל, שגריר איחוד האמירויות נפצע בפיגוע באפגניסטן, באתר רדיו קול חי, ‏11 בינואר 2017 רויטרס, ‏איחוד האמירויות הודיעה: נשיא אפגניסטן ומשפחתו מצאו מקלט במדינה, באתר מעריב אונליין, 18 באוגוסט 2021
S (מיני-אלבום)

S הוא המיני-אלבום השני של הזמרת האמריקאית סיזה. האלבום יצא לאור ב-10 באפריל 2013 בהוצאה עצמית. מידע על האלבום S באתר MusicBrainz האלבום S באתר Discogs SZA by S, discogs (באנגלית) S, נבדק ב-2020-05-11
See.SZA.Run

See.SZA.Run הוא המיני-אלבום הראשון של הזמרת האמריקאית סיזה. האלבום יצא לאור ב-29 באוקטובר 2012 בהוצאה עצמאית. מידע על האלבום See.SZA.Run באתר MusicBrainz SZA by See.SZA.Run, discogs (באנגלית) See.SZA.Run, נבדק ב-2020-05-11
יירס אנד יירס

המונח "Years & Years" מפנה לכאן. אם הכוונה למשמעות אחרת, ראו Years & Years (שיר). יירס אנד יירס (באנגלית: Years & Years) היה הרכב יחיד, בו היה חבר הזמר והשחקן הבריטי אולי אלכסנדר. ב-26 בספטמבר 2014, הלהקה התארחה בסינגל "Sunlight" של The Magician (אנ'). ב-23 בנובמבר 2014, הלהקה הוציאה את הסינגל "Desire". גרסת רמיקס לשיר, בשיתוף פעולה עם טובה לו, יצאה ב-4 במרץ 2016. ב-3 בפברואר 2015, הלהקה הוציאה את הסינגל "King". ב-5 ביולי, הלהקה הוציאה את הסינגל "Shine". ב-10 ביולי 2015, הוציאה הלהקה את אלבום המוזיקה הראשון שלהם, Communion. ב-13 בנובמבר, הלהקה הוציאה את הסינגל "Eyes Shut". ב-13 בספטמבר 2016, הלהקה הוציאה את הסינגל "Meteorite". ב-7 במרץ 2018, הלהקה הוציאה את הסינגל "Sanctify". ב-10 במאי 2018, הלהקה הוציאה את הסינגל "If You're Over Me". ב-27 ביוני, הלהקה הוציאה את הסינגל "All for You". ב-6 ביולי, הלהקה הוציאה את אלבום המוזיקה השני שלהם, Palo Santo. ב-28 בנובמבר 2018, הלהקה הוציאה, בשיתוף פעולה עם ג'קס ג'ונס, את הסינגל "Play". ב-15 בפברואר 2019, הלהקה הוציאה, בשיתוף פעולה עם MNEK, את הסינגל "Valentino". ב-11 בספטמבר 2019, הלהקה התארחה בסינגל "Dreamland" של פט שופ בויז. ב-22 בינואר 2021, הלהקה הוציאה גרסת כיסוי לשיר "It's a Sin" של פט שופ בויז. מאוחר יותר, ב-11 במאי 2021, יצאה גרסה מחודשת בשיתוף פעולה עם אלטון ג'ון. ב-18 במרץ 2021, הודיעו הלהקה ברשתות החברתיות שלהם כי הלהקה תמשיך כפרויקט סולו של סולן הלהקה אולי אלכסנדר. השיר הראשון שיצא כפרויקט הסולו של אולי אלכסנדר היה הסינגל "Starstruck", שיצא ב-8 באפריל באותה שנה. ב-28 בספטמבר, הוא הוציא את הסינגל "Crave". ב-6 באוקטובר, הוא הוציא, בשיתוף פעולה עם קיילי מינוג, את הסינגל "A Second to Midnight". ב-24 בנובמבר, הוא הוציא, בשיתוף פעולה עם גלנטיס, את הסינגל "Sweet Talker". ב-18 בפברואר 2022, הוא הוציא, בשיתוף פעולה עם רגארד, את הסינגל "Hallucination". ב-1 בנובמבר, הוא הוציא גרסת כיסוי לשיר "100% Pure Love" של קריסטל ווטרס (אנ'). 2015: Communion 2018: Palo Santo 2022: Night Call 2013: Traps 2015: Y & Y 2016: Years & Years UK Tour 2018–2019: Palo Santo Tour 2022: The Night Call Tour מדיה וקבצים בנושא יירס אנד יירס בוויקישיתוף אתר האינטרנט הרשמי של יירס אנד יירס יירס אנד יירס, ברשת החברתית פייסבוק יירס אנד יירס, ברשת החברתית אקס (טוויטר) יירס אנד יירס, ברשת החברתית אינסטגרם יירס אנד יירס, סרטונים בערוץ היוטיוב יירס אנד יירס, במסד הנתונים הקולנועיים IMDb (באנגלית) יירס אנד יירס, באתר אפל מיוזיק (באנגלית) יירס אנד יירס, באתר ספוטיפיי יירס אנד יירס, באתר סאונדקלאוד (באנגלית) יירס אנד יירס, באתר Last.fm (באנגלית) יירס אנד יירס, באתר AllMusic (באנגלית) יירס אנד יירס, באתר MusicBrainz (באנגלית) יירס אנד יירס, באתר דיזר יירס אנד יירס, באתר Discogs (באנגלית) יירס אנד יירס, באתר Songkick (באנגלית) יירס אנד יירס, באתר Genius יירס אנד יירס, באתר SecondHandSongs https://mobile.twitter.com/yearsandyears/status/1372518152765116420, Twitter Communion by Years & Years, Genius (באנגלית) Palo Santo by Years & Years, Genius (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יחסי קוריאה הדרומית – קניה

יחסי קוריאה הדרומית–קניה הם היחסים הדו-צדדיים שבין הרפובליקה של קוריאה לבין רפובליקת קניה. שתי המדינות כוננו יחסים דיפלומטיים ביניהן בפברואר 1964. לקוריאה הדרומית שגרירות בניירובי, ולקניה שגרירות בסיאול שנפתחה ב-2007. בשנת 2018 ביקר בקניה ראש ממשלת דרום קוריאה לי נאק-יון ונפגש עם הנשיא אוהורו קניאטה ודן עמו בהעמקת היחסים בין המדינות. בשנת 2012 ביקר בקניה ראש ממשלת דרום קוריאה קים ואנג-סיק ונועד עם הנשיא מוואי קיבאקי וכן עם ראש הממשלה ראילה אודינגה, שביקר באותה שנה בדרום קוריאה. בשנת 2018 הסתכם היקף הסחר בין המדינות בכ-240 מיליון דולר. עיקר הסחורות שדרום קוריאה ייצאה לקניה בסכום כולל של 187 מיליון דולר כללו כימיקלים אורגניים, פלסטיק ומתכות, ואילו עיקר הסחורות שקניה ייצאה לדרום קוריאה בהיקף כולל של 50 מיליון דולר כללו קפה, תה, ונחושת. ביוני 2012 חברת התעופה הקוריאנית קוריאן אייר קו בין סיאול לניירובי. בחשבון הטוויטר של החברה נכתב (בתרגום חופשי) "טוסו עם קוריאן אייר ותיהנו מהסוואנה האפריקנית הגדולה, הביקור בספארי והילידים בעלי התרבות הפרימיטיבית." תושבי קניה הגיבו בכעס ברשתות החברתיות, דבר שהביא בהמשך את החברה להתנצל על העניין, ועל כך שמדובר בתרגום קלוקל מקוריאנית לאנגלית. באוגוסט 2014 החברה השעתה את הטיסות לקניה עקב מגפת אבולה. דרום קוריאה וקניה יצרו יחסים דיפלומטיים ב-1963, זמן קצר לאחר שקניה קיבלה את עצמאותה מהשלטון הבריטי. במהלך השנים, שתי המדינות פיתחו קשר דו-צדדי חזק, כאשר דרום קוריאה מספקת סיוע כלכלי וטכני לקניה. בשנים האחרונות, דרום קוריאה הייתה אחת משותפות הסחר המובילות של קניה, כאשר הסחר בין שתי המדינות הגיע ליותר ממיליארד דולר בשנת 2019. בנוסף למסחר, דרום קוריאה וקניה שיתפו פעולה גם במגוון נושאים, כולל פיתוח, חקלאות, ובריאות. ב-2017 חתמו שתי המדינות על מזכר הבנות בנושא שיתוף פעולה בתחום הבריאות, שעזר לשפר את איכות שירותי הבריאות בקניה. מדיה וקבצים בנושא יחסי קוריאה הדרומית – קניה בוויקישיתוף שגרירות קניה בסיאול שגרירות קוריאה הדרומית בקניה 'קניה' באתר משרד החוץ של קוריאה הדרומית Relationship between Korea, Kenya in bloom, Korea JoongAng Daily, ‏18 בנובמבר 2013 Neville OtukI, South Korea joins Asian giants in race for lucrative Kenya deals, Business Daily, ‏5 ביולי 2018 Kenya imports from South Korea, Trading Economics South Korea imports from Kenya, Trading Economics Johnthomas Didymus, Korean Air apologizes for saying Kenyans are 'primitive', ‏20 ביוני 2012 Ben Mutzabaugh, Korean Air suspends Kenya flights as Ebola precaution, ‏15 באוגוסט 2014
Goldmine

Goldmine (בעברית: מכרה זהב) הוא אלבום הבכורה של הזמרת האמריקאית גבי בארט. האלבום יצא לאור ב-19 ביוני 2020 על ידי חברת התקליטים וורנר מוזיק נשוויל. מתוך האלבום יצאו שלושה סינגלים. במגזין Variety סקרו את האלבום, תוך שסקרו גם את הקריירה של בארט ואף הזכירו לצידה את הזמרת-יוצרת האמריקאית קארי אנדרווד. במהלך הסקירה, צוין כי "אף על פי ש-"I Hope", הוא להיט גדול, הוא לא היחיד שמייצג את בארט באלבום". בנוסף לכך, סקרו את האלבום במגזין הבילבורד תוך שנכתב עליו כי "האלבום מציג בתוכו אפשרויות אמנותיות עשירות". מידע על האלבום Goldmine באתר MusicBrainz מידע על האלבום Goldmine באתר AllMusic האלבום Goldmine באתר Discogs האלבום Goldmine באתר ספוטיפיי Gabby Barrett by Goldmine, discogs (באנגלית) Brian Mansfield, Brian Mansfield, Gabby Barrett’s ‘Goldmine’: Album Review, Variety, ‏2020-06-18 (באנגלית) Gabby Barrett's 'Goldmine' Represents a Deep Well Of Rich Artistic Possibilities, Billboard, ‏2020-06-18 Goldmine, נבדק ב-2020-05-11
פיטר טיטס

פיטר ב. טיטס (באנגלית: Peter B. Teets;‏ נולד ב-12 בפברואר 1942) הוא איש מחלקת ההגנה של ארצות הברית לשעבר. הוא כיהן כמנהל ה-13 של משרד הסיור הלאומי וכתת-מזכיר חיל האוויר של ארצות הברית פיטר טיטס נולד בדנוור, קולורדו. ב-1963 הוא סיים תואר בוגר במדעים במתמטיקה שימושית באוניברסיטת קולורדו בבולדר. ב-1965 הוא סיים תואר מוסמך במדעים במתמטיקה שימושית באוניברסיטת קולורדו בדנוור. ב-1978 הוא סיים תואר מוסמך במדעים בניהול מטעם המכון הטכנולוגי של מסצ'וסטס. בין השנים 1963–1995 הוא עבד בתאגיד מרטין מריאטה במגוון תפקידים. עד 1970 הוא היה שם מהנדס לניתוח בקרת טיסה. לאחר מכן ועד 1975 הוא היה מנהל מערכות ההנחיה האינרציאלית של הטיל טיטן 3C מסדרת טיל הטיטן. בחמש השנים הבאות הוא היה מנהל מיזם טרסטייג' ומנהל מערכות החלל של החברה. בשנים 1980–1982 הוא שימש כסגן הנשיא לפיתוח עסקי ולאחר מכן ועד 1985 הוא שימש כסגן הנשיא והמנהל הכללי של חטיבת מערכות שיגורי חלל אסטרטגיים. בשנים 1985–1993 הוא היה נשיא שלוחת החברה בדנוור, ולאחר מכן ועד 1995 הוא היה נשיא קבוצת החלל של החברה בבת'סדה, מרילנד. בשנים 1995–1999 עבד טיטס בחברת לוקהיד מרטין, בתחילה כנשיא ומנהל כללי של מגזר המידע והשירותים של החברה ולאחר מכן כנשיא והמנהל הכללי של כל החברה. בשנת 2001 מונה טיטס על ידי הנשיא ג'ורג' ווקר בוש כתת-מזכיר חיל האוויר של ארצות הברית. בתפקיד זה הוא כיהן עד שנת 2005 ובחודשים ינואר עד מרץ שנה זו הוא גם כיהן כמזכיר חיל האוויר בפועל. במקביל לתפקידו כתת-מזכיר חיל האוויר, שימש טיטס גם כמנהל משרד הסיור הלאומי. מדיה וקבצים בנושא פיטר טיטס בוויקישיתוף Department of Defense Appropriations for 2006: Secretary of Defense and Chairman, Joint Chiefs of Staff, U.S. Government Printing Office, 2006, pp. 522-523.
פול צ'קר

פול צ'קר (באנגלית: Paul Chequer; נולד ב-1975) הוא שחקן אנגלי. צ'קר נולד ב-1975 בפורטסמות' שבהמפשייר. ב-1998 סיים צ'קר את לימודיו בבית הספר גילדהול למוזיקה ודרמה. הוא ידוע בעיקר מהופעתו בתפקיד ג'יימי קולייר בדרמה הבריטית "As If" של ערוץ 4 בשנים 2001–2004, ומהופעתו בתפקיד נייתן בדרמה "Sinchronicity" של ערוץ BBC Three משנת 2006. בדצמבר 2006 שיחק צ'קר בתפקיד יוג'ין ג'ונס בפרק "נעליים אקראיות" בסדרת המדע הבדיוני "טורצ'ווד". צ'קר משמש כקריין של ספרי שמע ובין השאר קרא את סדרת ספרי הילדים "Tunnels", מאת רודריק גורדון ובריאן ויליאם. צ'קר חי בלונדון עם בת זוגו ושני בניהם. פול צ'קר, במסד הנתונים הקולנועיים IMDb (באנגלית) McGeorge, Alistair (23 בינואר 2015). "As If 10 years on - where are they now?". mirror. {{cite web}}: (עזרה) Torchwood, Project: (28 בפברואר 2014). "Project: Torchwood: Interview Paul Chequer aka Eugene Jones 'Random Shoes'". Project. {{cite web}}: (עזרה)תחזוקה - ציטוט: extra punctuation (link)
דאבל (משחק קלפים)

דאבל הוא משחק קלפים מבית חברת פוקסמיינד. בתחילת כל סבב הופכים שני קלפים מהערימה המרכזית. השחקן שאומר את שם הסמל המשותף לשני הקלפים זוכה בסיבוב ובקלפים. מטרת המשחק היא לזכות בכמה שיותר סבבים בתום המשחק. מטרת המשחק: להשיג את מספר הקלפים הגבוה ביותר. הכנת המשחק: כל שחקן מקבל קלף אחד ושאר הקלפים נשארים בערימה אחת במרכז השולחן (כשהם מופנים כלפי מעלה). חוקי המשחק: המשתתפים הופכים את הקלף שלהם ומנסים למצוא את הסימן המשותף לקלף שבמרכז ולקלף שלהם (יש לפחות אחד). המשתתף הראשון שמכריז מהו הסימן המשותף זוכה בקלף שבמרכז ושם אותו במעלה הערימה שלו. כעת, עליו לבדוק מהו הסימן המשותף לקלף זה ולקלף העליון החדש. סיום המשחק: כשהערימה במרכז נגמרת, המשחק מסתיים. מי שמחזיק במספר הקלפים הגבוה ביותר מנצח. מטרת המשחק: להיפטר מכל הקלפים. הכנת המשחק: מחלקים את הקלפים שווה-בשווה בין השחקנים ומשאירים קלף אחד גלוי במרכז. חוקי המשחק: המשתתפים הופכים את הקלף הראשן בערימה שלהם ומנסים למצוא את הסימן המשותף לקלף שבמרכז ולקלף שלהם (יש לפחות אחד). המשתתף הראשון שמכריז מהו הסימן המשותף מניח את הקלף שלו במעלה הערימה וחושף קלף חדש במקומו. על השחקנים לבדוק מה הסימן המשותף לקלף העליון בערימה המרכזית ולקלף העליון בערימה שלהם. סיום המשחק: כשאחד השחקנים נפטר מכל הערימה שלו, המשחק נגמר והוא מנצח. מטרת המשחק: להחזיק בכמה שפחות קלפים בתום כל הסיבובים. הכנת המשחק: כל שחקן מקבל קלף אחד שפניו מונחים כלפי מטה. חוקי המשחק: המשתתפים הופכים את הקלף שלהם ומנסים למצוא סימן משותף לקלף שלהם ולקלף של אחד היריבים שלהם. משתתף שמכריז מהו הסימן המשותף מניח את הקלף שלו על הקלף של היריב. כעת היריב יוכל להיפטר משני הקלפים אם יכריז מהו הסימן המשותף לקלף העליון החדש ולאחד מקלפיו יריביו. המפסיד בסיבוב (מי שנשאר עם כל הקלפים) לוקח את כל הקלפים אליו ושומר אותם בערימה צדדית. סיום המשחק: כשלא נשארים יותר קלפים לחלק, המשחק נגמר. השחקן שמחזיק בכמה שפחות קלפים - מנצח. טריפל: גרסה מיוחדת של דאבל המותאמת לילדים קטנים. דאבל הארי פוטר: הסימנים על הקלפים הם דמויות וחפצים מוכרים מסדרת הספרים. דאבל חיות: הסימנים על הקלפים הם חיות. מדיה וקבצים בנושא דאבל בוויקישיתוף אתר האינטרנט הרשמי של דאבל (באנגלית)
יחסי פנמה – קוריאה הדרומית

יחסי פנמה–קוריאה הדרומית הם יחסי החוץ הדו צדדיים בין פנמה לקוריאה הדרומית. היחסים בין המדינות כוננו בשנת 1962. פנמה מחזיקה בקוריאה הדרומית שגרירות בסיאול. קוריאה הדרומית מחזיקה בפנמה שגרירות בפנמה סיטי. שתי המדינות חברות באו"ם. 2010 הייתה שנה חשובה ליחסים הדו-צדדיים. ביוני ביקר בפנמה נשיא דרום קוריאה, לי מיונג-באק. מאוחר יותר, באוקטובר, הוא קיבל את מקבילו הפנמי ריקרדו מרטינלי במשכנו בסיאול הבית הכחול לשיחות פסגה. אזרחי פנמה אינם נדרשים לוויזה כדי להיכנס לקוריאה הדרומית לתקופה מקסימלית של 90 ימים, וגם להפך, הדרום קוריאנים פטורים מאשרת כניסה לפנמה עד 180 ימים. איגוד פנמה-קוריאה הוקם בשנת 2012 במטרה לקדם ולחזק קשרים מסחריים, אקדמיים, תרבותיים וחברות בין שתי המדינות. מדיה וקבצים בנושא יחסי פנמה – קוריאה הדרומית בוויקישיתוף Korea, Panama agree to strengthen bilateral cooperation - 20 October 2010 Embassy of Panama in Seoul - Retrieved 21 October July 2019. Embassy of Panama (אורכב 21.10.2019 בארכיון Wayback Machine) - Ministry of Foreign Relations, Panama Embassy of the Republic of Korea in Panama City - Retrieved 21 October July 2019. Asociación Panamá-Corea
עידו פליישר

עידו פליישר (נולד ב-27 בינואר 1998) הוא כדורסלן ישראלי המשחק בעמדת הסנטר בהפועל באר שבע דימונה מליגת העל בכדורסל. פליישר נולד בישראל וגדל בהרצליה. הוא בנו של כדורסלן העבר עופר פליישר. פליישר החל את פעילותו במועדון הכדורסל של בני הרצליה. בכיתה ט' עבר לשחק במחלקת הנוער של הפועל תל אביב ובכיתה י' עבר לשחק באקדמיה של מכון וינגייט. בכיתה י"א עבר לאקדמיה של מכבי תל אביב. בעונת 2015/16, תחת המאמן אורן אהרוני, זכה עם קבוצתו בדאבל של גביע ואליפות ישראל לנוער. בתום לימודי התיכון נסע לארצות הברית לשחק באוניברסיטת הוואי במנואה, שם שיחק בשנים 2016–2018. פליישר שב לישראל בקיץ 2018 וחתם בקבוצת מכבי אשדוד באר טוביה. בתום העונה בקיץ 2019 חתם לשנתיים בקבוצת הפועל גלבוע גליל. ב-17 באוגוסט 2020 חתם במכבי ראשון לציון. במהלך העונה לא הרבה לשחק ושותף ב-17 משחקים עם כ-4.4 דק' בממוצע למשחק והעמיד 1.5 נק'. ב-17 בספטמבר 2021 חתם באליצור עירוני נתניה מהליגה הלאומית. בעונה זו שותף ב-32 משחקים והעמיד ממוצעים של 8.5 נק' ו-6.8 ריבאונדים ב-21.7 דק'. ב-17 ביולי 2022 חתם באליצור שומרון, העולה החדשה לליגה הלאומית. ב-16 ביולי 2024 חתם בהפועל באר שבע דימונה מליגת העל בכדורסל. פליישר היה חלק מהסגל של כל נבחרות ישראל הצעירות. בקיץ 2014 שיחק בטורניר אליפות אירופה בכדורסל עד גיל 16 דרג ב' שנערך במקדוניה, בו הפסידה נבחרת הקדטים בגמר למונטנגרו אך הבטיחה את עליתה לדרג א'. בטורניר קלע 8.4 נקודות וקלט 7.5 ריבואנדים בממוצע למשחק. בשנת 2016, תחת המאמן דן שמיר, השתתף באליפות אירופה בכדורסל עד גיל 20 שנערכה בהלסינקי. בהמשך אותה שנה לא השתתף באליפות אירופה בכדורסל עד גיל 18 שנערכה בטורקיה משום שלא קיבל שחרור מהמכללה בה החל לשחק. ביולי 2018 זכה עם נבחרת העתודה של ישראל בכדורסל, תחת המאמן אריאל בית הלחמי, באליפות אירופה עד גיל 20 שנערכה בגרמניה. פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר פיב"א החדש פרופיל, באתר איגוד הכדורסל בישראל פרופיל, באתר מנהלת ליגת העל בכדורסל עובר למכללות: סנטר העתודה עידו פליישר מצטרף לאוניברסיטת הוואי, באתר וואלה, 28 באוגוסט 2016 יעקב מאיר, מכבי אשדוד: עידו פליישר וטולפסן חתמו, באתר ישראל היום, 1 באוגוסט 2018 ברק חקלאי, נבחרת הנוער תאלץ להסתדר באליפות אירופה ללא עידו פליישר, באתר ynet, 30 בנובמבר 2016 רועי כהן, ‏עידו פליישר חתם במכבי ראשון לציון, באתר ערוץ הספורט, 17 באוגוסט 2020 תום נחום, ‏עידו פליישר חתם לעונה אחת באליצור נתניה, באתר ONE‏, 17 בספטמבר 2021 "נעלה יחד לליגת העל": אליצור שומרון החתימה את עידו פליישר, באתר וואלה, 17 ביולי 2022 אהרל'ה ויסברג‏, חזר לליגת העל: עידו פליישר חתם בהפועל באר שבע/דימונה, באתר וואלה, 16 ביולי 2024 כדורסל: נבחרת הקדטים של ישראל הפסידה בגמר דרג ב', באתר וואלה, 30 באוגוסט 2014 משה הליקמן, ״זכינו על אדמת גרמניה, זה דבר שמסמל משהו עבורנו”, באתר Sports Rabbi, ‏4 במאי 2020
ציד איומי סייבר

ציד איומי סייבר (באנגלית: Cyber Threat Hunting) היא פעולת חיפוש יזומה של התקפות סייבר ברשתות מחשבים. מדובר בטכניקה אקטיבית ומחזורית המשמשת להגנה על רשת מחשבים ארגונית, הננקטת על ידי ארגונים שונים במטרה לצמצם את הנזק הפוטנציאלי מחדירה לרשת על ידי גורם עוין. שיטה זו מתבצעת בנוסף לפתרונות אבטחה הקיימים ברשת, דוגמת אנטי-וירוס, חומת אש ו-IDS, במטרה לאתר התקפות שלא נתפסות על ידי אמצעים אלו. במסגרת ציד איומי סייבר, מתבצע מעבר יזום על מקורות מידע שונים ברשת המחשבים אשר עשויים להעיד על פעילות חריגה, דוגמת תיעוד התחברות משתמשים לרכיבי רשת ולמאגרי מידע, או שימוש בפרוטוקולי תקשורת שונים וכמויות תעבורת רשת חריגות. השלב הראשון בשיטה הוא איסוף המידע מנקודות הרשת השונות למקום אחד, דוגמת SIEM. ברשתות תקשורת גדולות מדובר בהרבה מידע מרכיבי תקשורת שונים, ועל כן מתבצע לרוב שימוש בשיטות ופלטפורמות Big data שונות לטובת ניתוחו ביעילות, דוגמת Kibana או Splunk. פעולה מחקרית זו מתבצעת לרוב על ידי איש מקצוע שמכיר היטב את מבנה הרשת עליה הוא מנסה להגן, במטרה לאתר פעילות חריגה בכמה מרכיבי הרשת ו/או תנועת תוקף רשת בין רכיבי הרשת. מדובר בתהליך מחזורי, במסגרתו מנסה המגונן לאתר שיטות תקיפת רשת שונות במידע שנמצא לרשותו ו/או ישויות המנסות לחדור לרשת. שדרוג לשיטת איתור האיומים המדוברת מתבצע באופן אוטומטי - במקום שאדם יעבור בעצמו על החומרים, ניתן לכתוב תוכנה אשר תבצע לוגיקות לחיפוש פעילות חריגה והתרעתה בפני מרכז אבטחת מידע (אנ'). בתחום עיסוק זה ישנו לרוב שימוש בבינה מלאכותית. בסוף תהליך המחקר והחיפוש, במידה ונמצאו איומי סייבר מתבצעים צעדי מנע במטרה לעצור איומים אלה הנמצאים ברשת, באופן נקודתי וכן במטרה שלא יחזרו בעתיד. בנוסף מתבצעים מאמצים למצוא ולחשוף את האדם/גוף האחראי על התקיפה וכן את הנכסים בהם השתמש במהלך עבודתו. כלל התהליך, במידה והצליח, מתועד ע״י ציידי הסייבר במסמכים ודוחות, ולעיתים מפורסמים בפלטפורמות שיתוף מידע בקהילת הסייבר העולמית. קיימות מספר שיטות בהן משתמש צייד איומי הסייבר במהלך עבודתו. שיטת האינדיקטורים (Indicators-Driven) - חיפוש אינדיקציות לחריגה רשתית ו/או התנהגותית ברכיבי ומשתמשי הרשת. ישנן אינדיקציות חשיפה (אנ'), בהן ישנה התנהגות חריגה בכמות/סוג התעבורה ברשת או במכונה קונקרטית. ישנן גם אינדיקציות התנהגותיות(אנ'), דוגמת דיוג. שיטת ההתרעה (Intelligence-Driven) - מקרה בו יש התרעה חיצונית על תקיפת הרשת, שלא עלתה ממעקב שוטף אודות המתרחש ברשת. מדובר לרוב על אינדיקציה מסוימת למקום/היקף התקיפה, ובהתאם ניתן לבצע חקירה מעמיקה יזומה באזור זה. למשל - בקשת כופר מחברה לאחר שנפרצה, או היעלמות מידע או גישה ממסד נתונים ברשת. שיטת האנליזה (Analytics-Driven) - ביצוע ניתוח אלגוריתמי ו/או היוריסטי של המידע הגולמי תוך אפיון תקיפת רשת. בשיטה זו ישנו שימוש לרוב בבינה מלאכותית ולמידת מכונה. Peter H. Gregory, Threat Hunting For Dummies, John Wiley & Sons, Inc., 2017 Michael Kassner, Cyber threat hunting: How this vulnerability detection strategy gives analysts an edge. TechRepublic.com. April 29, 2016 Siri Bromander, Audun Jøsang, Martin Eian. Semantic Cyberthreat Modelling. 11th International Conference on Semantic Technologies in Intelligence, Defense, and Security. November 2016 Dan Gunter, Marc Seitz, A Practical Model for Conducting Cyber Threat Hunting, sans.org. November 29, 2018
הפרבר

הפרבר (באנגלית: Redfern Now) היא סדרת טלוויזיה אוסטרלית מסוגת הדרמה. הסדרה עוקבת אחר חייהם של התושבים קשיי היום ממוצא אבוריג'יני הגרים בפרוור רדפרן סמוך לסידני. הסדרה עלתה לראשונה בשנת 2012 וסך הכל צולמו שתי עונות. הסדרה שודרה בערוץ הטלוויזיה האוסטרלי ABC, ובנטפליקס. הסדרה זכתה בארבעה פרסי האקדמיה האוסטרלית לטלוויזיה וקולנוע (AACTA). אתר האינטרנט הרשמי של הפרבר (באנגלית) "הפרבר", במסד הנתונים הקולנועיים IMDb (באנגלית) "הפרבר", באתר נטפליקס "הפרבר", במסד הנתונים הקולנועיים KinoPoisk (ברוסית) Award-Winning Indigenous Australian Drama Redfern Now Coming to France TV, באתר רשת ABC ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.